b'\n_START_ARTICLE_\nAftonbladet\n_START_PARAGRAPH_\nAftonbladet je \xc5\xa1vedski tabloid koji je osnovao Lars Johan Hierta 1830. godine. Jedne su od ve\xc4\x87ih dnevnih novina u nordijskim zemljama.\n_START_SECTION_\nPovijest\n_START_PARAGRAPH_\nKada je prvi put objavljen 1830. godine tabloid je kritizirao novog \xc5\xa1vedskog kralja Karla XIV. Ivana, koji je zabranio tiskanje Aftonbladeta. Novine su zatim 26 puta mijenjale svoje ime, nakon \xc4\x8dega im je kralj ipak dozvolio izla\xc5\xbeenje. Tijekom svog postojanja, Aftonbladet se oslanjao na razli\xc4\x8dite politi\xc4\x8dke smjerove, u po\xc4\x8detku su to bile liberalne novine. Godine 1929. vlasnici novina postala je obitelj Kruger, koja je bila vlasnik do 8. listopada 1956. godine. Aftonbladet je u vlasni\xc5\xa1tvu \xc5\xa0vedske konfederacije sindikata (LO) i norve\xc5\xa1ke grupe Schibsted koja je vlasnik 91% dionica. Njegova uredni\xc4\x8dka politika je "nezavisne socijaldemokratske novine". Godine 2006. prema istra\xc5\xbeivanju novine su imale 1.425.000 \xc4\x8ditatelja dnevno oko 15% od \xc5\xa1vedskog stanovni\xc5\xa1tva, a 2010. izlazile su u 310.900 primjeraka.'